Suurbritannia välisministeerium teatas, et ta on tunnustanud Hiina  suseräänsust Tiibeti üle vaid tingimusel, et Tiibetil on laialdane autonoomia. USA mõistis Hiina interventsiooni teravalt hukka ja teatas, et ta ei tunnista 1951. aasta nn. "17-punktilist lepingut". Mingit tegevust nende riikide nootidele aga ei järgnenud. 1959. aastal leidis Rahvusvaheline Juristide Komisjon, et on olemas tõendid genotsiidist tiibetlaste vastu, mille eesmärgiks on nende kui religioosse grupi hävitamine. Leiti, et Tiibetis on rikutud Inimõiguste Ülddeklaratsiooni 16-t artiklit. Sellest raportist  julgustatuna saatis Dalai-laama ÜRO peasekretärile palve viivitamatuks vahelesegamiseks. Detsembris 1959 võttis ÜRO Peaassamblee Malaisia ja Iiri Vabariigi algatusel vastu resolutsiooni nr 1353 (XV), kus avaldatakse sügavat muret inimõiguste rikkumise pärast Tiibetis ja kutsutakse austama tiibetlaste põhiliste inimõigusi ja kultuuri